galenus.de-locis-affectis-libri-vi 6.6
Ὥσπερ ὀλίγα τῶν διὰ ἕδρας ἐκκρινομένων σημεῖα τῶν πλησίων αὐτῆς ἐστι τόπων πεπονθότων , τὰ πλεῖστα δ’ αὐτῶν τῶν ἐντέρων καὶ τῆς γαστρὸς καὶ τοῦ σπληνὸς καὶ τοῦ ἥπατος , οὐκ ὀλιγάκις δὲ καὶ τῶν ἐν ὅλῳ τῷ σώματί ἐστι χυμῶν γνωρίσματα , κατὰ τὸν αὐτὸν τρόπον ὀλίγα τῶν κατὰ τὸ αἰδοῖον ἐκκρινομένων ἴδιον αὐτοῦ πάθος ἐνδείκνυται , τὰ πολλὰ δὲ κύστεως καὶ νεφρῶν , ἥπατός τε καὶ σπληνὸς , καὶ πνεύμονος καὶ θώρακος , καὶ τῆς ἐν ὅλῳ τῷ σώματι διαθέσεως τῶν χυμῶν ἐστι σημεῖα · διορίζεται δὲ τοῖς ἄλλοις , ἃ συνεδρεύειν εἴπομεν ἑκάστῳ μορίῳ πάσχοντι . τό γε μὴν αἰδοῖον αὐτὸ πεπονθέναι γνωρίσεις ἐκ τῶνδε . τῆς μὲν ἑλκώσεως αὐτοῦ γνώρισμα σαφὲς ἡ ὀδύνη κατ’ αὐτὸ γενομένη , μετὰ τοῦ κατὰ τὰς οὐρήσεις ἐκκρίνεσθαί τι τῶν συνεδρευόντων τῷ ἕλκει . καὶ διακρίνεταί γε ταῦτα τῶν ἐκ κύστεως φερομένων τῷ φθάνειν αὐτὰ κατὰ τὴν πρώτην ἔξοδον ἐπιφαίνεσθαι , τὰ δ’ ἐκ τῆς κύστεως ἀναμεμίχθαι τοῖς οὔροις · ἀλλὰ καὶ δάκνεται κατὰ τὰς οὐρήσεις συνεχῶς τὰ ἐν τοῖς αἰδοίοις ἕλκη , καὶ μᾶλλον ὅτ’ ἂν ἀπολυθείσης ἐφελκίδος , ἢ ῥύπου , καθαρὰ γένηται · πολὺ δὲ μᾶλλον αἵ τε φλεγμοναὶ καὶ τὰ τοιαῦτα χωρὶς σημείου διαγιγνώσκεται . περὶ δὲ γονοῤῥοίας τε καὶ πριαπισμοῦ διελθεῖν ἐπὶ πλέον ἄμεινον . ἡ μὲν οὖν γονόῤῥοια σπέρματος ἀπόκρισίς ἐστιν ἀκούσιος , ἔξεστι δὲ καὶ ἀπροαίρετον ὀνομάζειν , ὥσπερ καὶ σαφέστερον , ἀπόκρισιν σπέρματος συνεχῶς γιγνομένην , χωρὶς τῆς κατὰ τὸ αἰδοῖον ἐντάσεως . ὁ δὲ πριαπισμὸς αὔξησις εἰς μῆκός τε καὶ κύκλον ἐστὶν ὅλου τοῦ αἰδοίου , χωρὶς ἀφροδισίου προθυμίας , ἤ τινος θερμασίας ἐπικτήτου , καθάπερ ἐνίοις γίγνεται καὶ κοιμωμένοις ὑπτίως · οὕτω γὰρ αὐτὸν ὑπετυπώσαντό τινες · ἔνεστι καὶ συντομώτερον , αὔξησιν μόνιμον τοῦ αἰδοίου , ἢ ἐξοίδησιν μόνιμον . ὠνόμασται δὲ παρωνύμως ἀπὸ τοῦ Πριάπου δηλονότι · καὶ γὰρ ἐκεῖνον ὡς φύσει τοιοῦτον ἔχοντα τὸ αἰδοῖον οἱ ἄνθρωποι πλάττουσί τε καὶ γράφουσι . τὸ δὲ τῆς γονοῤῥοίας ὄνομα προφανῶς ἐστι σύνθετον ἔκ τε τῆς γονῆς . καὶ τοῦ ῥεῖν · ὀνομάζεται γὰρ τὸ σπέρμα καὶ γονὴ καὶ γόνος . ὥσπερ δὲ καὶ τἄλλα πάντα τὰ ἐκ τοῦ σώματος ἡμῶν ἐκκενούμενα κατὰ διττὸν τρόπον τοῦτο πάσχει , ποτὲ μὲν ἐκ τῶν περιεχόντων αὐτὰ σωμάτων ἐκκρινόμενα , ποτὲ δὲ αὐτομάτως ἐκρέοντα δι’ ἀῤῥωστίαν τῶν αὐτῶν σωμάτων οὐ κατεχόμενα , οὕτως καὶ τὸ σπέρμα . τῆς μὲν γὰρ φύσεως ἔργον ἐστὶν ἐπὶ τῶν τοιούτων ἁπάντων ὥσπερ τὸ ἐκκρίνειν ἐπὶ τοῖς προσήκουσι καιροῖς , οὕτω καὶ τὸ κατέχειν . ἀλλὰ τὸ μὲν ἐκκρίνειν γίγνεται , τοῦ μὲν πόρου τῆς ἐκροῆς ἀνοιγνυμένου , τοῦ δ’ ἄλλου κύτους περιστελλομένου τε καὶ ὠθοῦντος ἐπὶ τὸν ἀνεῳγότα πόρον ἅπαν τὸ περιεχόμενον ἐν τῇ κοιλότητι , τὸ δ’ ἴσχεσθαι , διαμένοντος μὲν ἐν τῷ κεκλεῖσθαι τοῦ πόρου , μηδεμιᾶς δὲ εἰς τὸ περιεχόμενον ἐκ τοῦ περιέχοντος ὤσεως γιγνομένης , ἀλλὰ τοὐναντίον ἅπαν , περιστολῆς τε καὶ κρατήσεως . οὕτως μὲν ἐπὶ τῶν κατὰ φύσιν ἐχόντων αἵ τε ἐκκρίσεις καὶ αἱ κατοχαὶ γίγνονται τῶν περιεχομένων ὑγρῶν ἐν τοῖς κοίλοις ὀργάνοις · ἐπὶ δὲ τῶν παρὰ φύσιν αἱ μὲν ἐποχαὶ δι’ ἀῤῥωστίαν τῆς ἐκκριτικῆς δυνάμεως , αἱ δὲ ἐκκρίσεις διὰ τὴν τῆς καθεκτικῆς ἀσθένειαν , ἤ τινα διάθεσιν ὁμοίως τῇ κατὰ φύσιν ἐκκριτικῇ κινοῦσαν τὰ μόρια , καθάπερ ἐπ’ αὐτῶν τῶν σπερματικῶν ἐν ἐπιληψίαις τε συμβαίνει καὶ τοῖς ἄλλοις σπασμοῖς , ὁπόταν βιαίως γενηθῶσιν . ὁρῶμεν δὲ καὶ καθ’ ἕτερα μόρια τοὺς σπασμοὺς , οἷον χεῖρας ἢ πόδας ἢ δακτύλους , ἐνίοτε μὲν ἅμα τῷ παντὶ σώματι σπωμένῳ γιγνομένους , ἐνίοτε δὲ μόνων πασχόντων · οὐδὲν οὖν ἐστιν ἄλογον , ἐν τοῖς σπερματικοῖς ἀγγείοις ποτὲ μόνοις γίγνεσθαι τοιαύτην διάθεσιν , ὥσπέρ γε καὶ τὴν τῆς γονοῤῥοίας , ἀνάλογον οὔρων ἐκκρίσεσιν ἀκουσίοις , ὅταν ἡ κατέχουσα δύναμις αὐτὴ παραλυθεῖσα τύχῃ . γονόῤῥοια μὲν οὖν , τῶν σπερματικῶν ὀργάνων ἐστὶ πάθος , οὐ τῶν αἰδοίων , οἷς ὁδῷ χρῆται πρὸς ἔκρουν ἡ γονή · ὁ πριαπισμὸς δὲ σαφῶς τοῦ αἰδοίου φαίνεται σύμπτωμα , δυνατὸν δ’ ἐστὶ καὶ μηδὲν αὐτοῦ πεπονθότος ἴδιον ἐξαίρετον πάθημα , τῶν ἀρτηριῶν εἶναι μόνον , τοιαύτην ἰσχουσῶν διάθεσιν ἐνίοτε παρὰ φύσιν , ὁποία αὐταῖς συμβαίνει , ὅτε ἡ κατὰ φύσιν ἔντασις ἐγίγνετο τοῦ παντὸς αἰδοίου . ὅτι μὲν γὰρ ὑπὸ πνεύματος ἐξοιδίσκεται , πρόδηλόν ἐστι τεκμαιρομένοις τῷ τάχει τῆς ὀγκώσεώς τε καὶ συστολῆς · ὑγρὸν γὰρ οὐδὲν οὕτω ταχεῖαν ἐφ’ ἑκάτερα τὴν μεταβολὴν οἷόν τέ ἐστι ποιεῖσθαι . τούτου δ’ οὕτως ἔχοντος , καὶ φαινομένων ἐν ταῖς ἀνατομαῖς ἀρτηριῶν μεγάλων εἰς μικρὸν μόριον τὸ αἰδοῖον ἐμβαλουσῶν , φαινομένης δὲ καὶ τῆς οὐσίας τοῦ αἰδοίου τοιαύτης , ὁποίαν ﻿ οὐδὲν ἄλλο μόριον ἔχει , σῶμα γάρ ἐστι νευρῶδες τὴν ἰδέαν , συριγγῶδες ὅλον , χωρὶς τῆς καλουμένης βαλάνου , τί ἂν ἄλλο τις ἐννοῆσαι δύναιτο παρὰ τὸ πληρούμενον ἀτμώδους πνεύματος ἐκ τῶν ἀρτηριῶν ἐπιῤῥέοντος τὸν ἐν ταῖς ἐντάσεσιν ὄγκον ἴσχειν , καὶ διὰ τοῦτο τὴν βάλανον ἶσον ἀεὶ τὸ μέγεθος ἔχειν , ὅτι τὸ συριγγῶδες αὐτῇ νεῦρον οὐκ ἐνυπάρχει ; τίς οὖν αἰτία τοῦ κατὰ τὰς ἀφροδισίας ὁρμὰς ἐντείνεσθαι τὸ αἰδοῖον ; ἢ τίς καὶ κοιμωμένοις , ὅταν ὕπτιοι κατακείμενοι θερμανθῶσι τὴν ὀσφῦν ; εὑρεθείσης γὰρ αὐτῆς , ἐλπίς ἐστι καὶ τὴν τοῦ πριαπισμοῦ διάθεσιν εὑρήσειν ἡμᾶς . ὅτι μὲν γὰρ ἤτοι ἐκ τῶν ἀρτηριῶν , ἢ ἐκ τοῦ συριγγώδους νεύρου , τὴν ἀρχηγὸν αἰτίαν , ἢ καὶ συναμφοτέρου μεταβολήν τινα σχόντος ἐκ τῆς ἔμπροσθεν καταστάσεως , ἀναγκαῖόν ἐστι γίγνεσθαι τὴν πλήρωσιν , ἄντικρυς δῆλον · ἐξ ὁποτέρου δ’ αὐτῶν μᾶλλον , ἢ εἰ καὶ ἐξ ἀμφοτέρων , ἐφεξῆς σκοπῶμεν , ἀρχὴν τῷ λόγῳ τήνδε θέμενοι . τὰ μόρια τοῦ σώματος ἡ διαπλάσασά τε καὶ τελειώσασα φύσις εἰργάσατο χωρὶς διδασκαλίας ἐπὶ τὴν οἰκείαν ἐνέργειαν ἔρχεσθαι · καὶ βάσανόν γε τούτου μεγίστην ἐποιησάμην ποτὲ θρέψας ἔριφον , ἄνευ τοῦ θεάσασθαί ποτε τὴν κυήσασαν . αἶγας γὰρ ἐγκύμονας ἀνατεμὼν ἕνεκα τῶν ἐζητημένων θεωρημάτων τοῖς ἀνατομικοῖς ἀνδράσι περὶ τῆς κατὰ τὸ κυούμενον οἰκονομίας , εὑρών ποτε γενναῖον τὸ ἔμβρυον , ἀπέλυσα μὲν τῆς μήτρας , ὥσπερ εἰώθαμεν · ἁρπάσας δὲ πρὶν θεάσασθαι τὴν κυήσασαν , εἰς οἶκον μέν τινα κομίσας κατέθηκα , πολλὰ μὲν ἔχοντα λεκάνια , τὸ μὲν οἴνου , τὸ δὲ ἐλαίου , τὸ δὲ μέλιτος , τὸ δὲ γάλακτος , ἢ ἄλλου τινὸς ὑγροῦ πλῆρες , οὐκ ὀλίγα δ’ ἄλλα τῶν δημητρίων καρπῶν , ὥσπέρ γε καὶ τῶν ἀκροδρύων · ἐθεασάμεθα δὲ τὸ ἔμβρυον ἐκεῖνο πρῶτον μὲν βαδίζον τοῖς ποσὶν , ὥσπερ ἀκηκοὸς ἕνεκα βαδίσεως ἔχειν τὰ σκέλη · δεύτερον δ’ ἀποσειόμενον τὴν ἐκ τῆς μήτρας ὑγρότητα · καὶ τρίτον ἐπὶ τούτῳ κνησάμενον ἑνὶ τῶν ποδῶν τὴν πλευράν · εἶτ’ ὀσμώμενον εἴδομεν αὐτὸ τῶν κειμένων κατὰ τὸν οἶκον ἑκάστου · ὡς δὲ πάντων ὠσμᾶτο , τοῦ γάλακτος ἀπεῤῥόφησεν , ἐν ᾧ καὶ ἀνεκεκράγαμεν ἅπαντες , ἐναργῶς ὁρῶντες ὅπερ Ἱπποκράτης ἔφη · φύσιες ζώων ἀδίδακτοι . καὶ τοίνυν καὶ ἀνεθρέψαμεν ἐκεῖνο τὸ ἐρίφιον , εἴδομέν τε προσφερόμενον ὕστερον οὐ τὸ γάλα μόνον , ἀλλὰ καὶ ἄλλα τινὰ τῶν κειμένων . ὄντος δὲ τοῦ καιροῦ , καθ’ ὃν ἐξῃρέθη τῆς μητρὸς ὁ ἔριφος , ἐγγὺς τῆς ἠρινῆς ἰσημερίας , μετὰ δύο που μῆνας εἰσεκομισάμην αὐτῷ μαλακοὺς ἀκρέμονας θάμνων τε καὶ φυτῶν , ὧν πάλιν καὶ αὐτῶν ὀσμησάμενος ἁπάντων ἐνίων μὲν εὐθέως ἀπέστη , τινῶν δὲ ἠξίωσε γεύσασθαι , καὶ γευσάμενος ἐπὶ τὴν ἐδωδὴν ἐτράπετο τῶν καὶ ταῖς μεγάλαις αἰξὶ συνηθῶν ἐδεσμάτων . ἀλλὰ τοῦτο μὲν ἴσως μικρὸν , ἐκεῖνο δὲ μέγα · τὰ γὰρ φύλλα καὶ τοὺς μαλακοὺς ἀκρέμονας ἀποφαγὼν κατέπιεν , εἶτ’ ὀλίγον ὕστερον ἐπὶ τὸ μηρυκάζειν ἧκεν , ὃ πάλιν οἱ θεασάμενοι πάντες ἀνεβόησαν , ἐκπλαγέντες ἐπὶ ταῖς φυσικαῖς τῶν ζώων δυνάμεσι · μέγα μὲν γὰρ ἦν καὶ τὸ πεινῆσαν διά τε τοῦ στόματος καὶ τῶν ὀδόντων προσφέρεσθαι τὴν ἐδωδὴν , ἀλλ’ ὅτι τὸ καταποθὲν εἰς τὴν γαστέρα , πρῶτον μὲν ἀναφέρειν εἰς τὸ στόμα προσῆκεν , ἔπειτα λεαίνειν ἐν αὐτῷ μασσώμενον ἐν χρόνῳ πολλῷ , καὶ μετὰ ταῦτα καταπίνειν μηκέτι εἰς τὴν αὐτὴν κοιλίαν , ἀλλ’ εἰς ἑτέραν , ἱκανῶς ἡμῖν ἐφαίνετο θαυμάσιον εἶναι . παρορῶσι δ’ οἱ πολλοὶ τὰ τοιαῦτα τῆς φύσεως ἔργα , μόνα τὰ ξένα θεάματα θαυμάζοντες . ἐπεί τοι πῶς οὐ θαυμαστὸν τὸ τοὺς μὲν ἀνατομικωτάτους τῶν ἰατρῶν ζητεῖν , ὑπὸ τίνος μὲν μυὸς ἐκτείνεται τόδε τὸ ἄρθρον , οἷον φέρε τὸ κατ’ ἰσχίον , ὑπὸ τίνος δὲ κάμπτεται , τίνες δ’ εἰσὶν οἱ ἐφ’ ἑκάτερα πρὸς τὸ πλάγιον ἀπάγοντες αὐτὸ , καὶ τίνες οἱ περιστρέφοντες ἑκατέρωσε · τὸ δ’ ἐρίφιον ἣν ἂν ἐθελήσῃ κίνησιν ἑκάστης διαρθρώσεως εὐθέως ἐργάζεσθαι , καθάπερ γε καὶ τοὺς ἀνθρώπους αὐτοὺς , καίτοι γ’ ἀγνοοῦντας ὑπὸ τίνος μυὸς ἑκάστη γίνεται κίνησις ; ἐπὶ γοῦν τῆς κατὰ τὴν γλῶτταν κινήσεως , ἵν’ ὡς ἐν παραδείγματι ταύτης μνημονεύσω , πῶς οὐκ ἄν τις θαυμάσειεν τοὺς μὲν ἀνατομικοὺς διαφωνοῦντας ἀλλήλοις εὑρὼν οὐ μόνον περὶ τὸν ἀριθμὸν τῶν μυῶν , ἀλλὰ καὶ περὶ τὰς ἐνεργείας αὐτῶν , τὴν δὲ φύσιν εὑρὼν τὰ παιδία δεδιδαχυῖαν , ὅπως μὲν μιμήσηται τήνδε τὴν φωνὴν , ἤ τινα τῶν ἄλλων , ὅπως δὲ τὴν γλῶτταν κινήσηται , καὶ διὰ τίνων μυῶν ἐργάσηται τὴν αὐτὴν φωνήν ; οὕτω δὲ καὶ περὶ πάσης τῆς ἄλλων φωνῆς τε καὶ ἀναπνοῆς , καὶ συνελόντι φάναι τῶν προαιρετικῶν ἐνεργειῶν θαυμάσειεν ἄν τις τὸ τῶν ὀργάνων αὐτοδίδακτον . οὐ μικρᾶς οὖν οὐδὲ περὶ τούτων τῶν ἐνεργειῶν διαφωνίας γεγονυίας τοῖς ἀνατομικοῖς ἀνδράσιν , ὅπως τε γίγνονται καὶ δι’ ὧν τινων ὀργάνων , ὅμως ἀναπνεῖ καὶ φωνεῖ πάντα τὰ ζῶα μετὰ τὴν πρώτην γένεσιν εὐθέως . οὐδὲν οὖν θαυμαστόν ἐστι καὶ τὰ γεννητικὰ μόρια τὰς ἐνεργείας ὧν χάριν ὑπὸ τῆς φύσεως ἐγίγνετο γιγνώσκειν εὐθέως ἐξ ἀρχῆς , ἐπεὶ κατὰ τί συλλαβοῦσα μὲν ἡ μήτρα τὸ σπέρμα μέμυκεν ἀκριβῶς ἄχρι τοῦ τελειωθῆναι τὸ ἔμβρυον , ἀνοίγνυσι δὲ ἐπὶ πλεῖστον , αὐτοῦ τελειωθέντος , ἀνοίξασά τε δι’ αὐτὸ τοῦτο τὸ ἔμβρυον ἐκκρίνει ; καταφρονεῖται δὲ καὶ ταῦτα τῷ συνεχεῖ τῆς θέας , καὶ παρορᾶται τοῖς πολλοῖς , ὡς τὸ μηδὲν εἰθικόσι θαυμάζειν , οὐ τὰ θαυμαστὰ κατ’ ἀλήθειαν , ἀλλὰ τὰ σπανίως αὐτοῖς ὁρώμενα . τί γὰρ ἂν εἴη τῇ φύσει θαυμασιώτερον τοῦ μησὶν μὲν ὅλοις ἐννέα μεμυκέναι τὸ τῆς μήτρας στόμιον οὕτως ἀκριβῶς , ὡς μηδὲ πυρῆνα μήλης παραδέχεσθαι , τελειωθέντος δὲ τοῦ κυϊσκομένου διάστασιν ἴσχειν τηλικαύτην , ὡς ὅλον τὸ ζῶον ἐξέρχεσθαι δι’ αὐτοῦ ; οὔκουν ἀπιστεῖ τις αὐτοδίδακτον εἶναι καὶ τὴν τῶν αἰδοίων δύναμιν , ὥστε τὸ συριγγῶδες ἐκεῖνο ﻿ σῶμα , τὸ νευρῶδες τὴν ἰδέαν , ὅτ’ ἂν ἐπὶ συνουσίαν ὁρμήσῃ τὸ ζῶον , εὐθέως διΐστασθαι , φυσικὴν ἔχον τὴν διαστέλλουσαν αὐτὸ δύναμιν , ὥσπερ ἡ καρδία τε καὶ ἀρτηρία , πλὴν ὅτι διὰ παντὸς ἐκεῖνα μὲν κινεῖται , διότι καὶ τῆς ἐνεργείας αὐτῶν ἀεὶ χρῄζομεν , οὐ διὰ παντὸς δὲ τὸ συριγγῶδες νεῦρον κινεῖται , ἀλλ’ ὅταν ἡ χρεία καλῇ · διαστελλομένου δὲ αὐτοῦ , τὸ ἐκ τῶν ἀρτηριῶν ἕπεται πνεῦμα , καθάπερ ὁ πνεύμων τῷ θώρακι , τῇ πρὸς τὸ κενούμενον ἀκολουθίᾳ . δύναιτο δ’ ἄν τις ἴσως καὶ ταῖς ἀρτηρίαις ἀνατιθέναι τὴν δύναμιν τοῦ πληροῦντος πνεύματος τὸ συριγγῶδες νεῦρον , ὅτ’ ἂν ὁρμήσῃ τὸ ζῶον ἐπὶ συνουσίαν · ἄμεινον δὲ πολὺ τοῦ νεύρου φάναι τὴν ἐνέργειαν εἶναι ταύτην , οὐ τῶν ἀρτηριῶν , εἴ γε τὰς ἐνεργείας ἐκ τῆς τῶν μορίων οἰκείας οὐσίας , οὐκ ἐκ τῆς θέσεως εὔλογόν ἐστι γίγνεσθαι , καὶ τήν τε καρδίαν , εἰ καὶ κατ’ ἄλλο τι μέρος ἔκειτο , τὴν αὐτὴν ἐνέργειαν ἔχειν , ἧπάρ τε καὶ σπλῆνα , καὶ τὰ ἄλλα πάντα . καὶ τὰς ἀρτηρίας οὖν ἐν ἅπαντι μορίῳ τοῦ σώματος εὔλογόν ἐστι τὴν αὐτὴν ἐνέργειαν ἔχειν , ὥσπερ καὶ φαίνονται · καθ’ ἕνα γέ τοι καιρὸν αἱ καθ’ ὅλον τὸ ζῶον ἀρτηρίαι διαστέλλονται παραπλησίως ἀλλήλαις · ὥστ’ οὐκ εἰκός ἐστι , τὰς εἰς τὸ αἰδοῖον ἐμφυομένας ἀρτηρίας ἄλλην τινὰ δύναμιν ἐπικτᾶσθαι παρὰ τὴν ἐν ὅλῳ τῷ σώματι προϋπάρχουσαν αὐταῖς , ἀλλ’ εὐρύτερα ἔχειν τὰ στόματα τῶν ἄλλων ἀρτηριῶν εὔλογον , εἰς τάχος τῆς πρὸς τὸ κενούμενον ἀκολουθίας παρεσκευασμένας , ἀεὶ γὰρ ἡ φύσις φαίνεται τὸ χρήσιμον ἑκάστῃ τῶν ἐνεργειῶν πανταχόθεν ἐκπληροῦσα , δύναμιν δὲ ἐνεργείας ἐξαίρετον οὐδεμίαν ἴσχειν ἑτέραν , ὅταν εἰς τὸ αἰδοῖον ἀφίκωνται · θερμανθείσης μέντοι τῆς ὀσφύος , εὔλογόν ἐστι θερμοτέρας τε γίγνεσθαι τὰς ἀρτηρίας ἀναστομοῦσθαί τε μᾶλλον , ὥστε καὶ κατὰ τοῦτο προχεῖν πνεύματος οὐκ ὀλίγην οὐσίαν εἰς τὸ συριγγῶδες νεῦρον , ὑφ’ οὗ κατ’ ὀλίγον πληρούμενον ἐντείνεται τὸ αἰδοῖον , ὡς ἂν ὅλης τῆς οὐσίας αὐτοῦ κατὰ τὸ συριγγῶδες ὑπαρχούσης νεῦρον . τούτων ἡμῖν ἐγνωσμένων , ἐπὶ τὴν τοῦ πριαπισμοῦ διάθεσιν ἔλθωμεν . ὅτι μὲν γὰρ ἤτοι κατὰ τὰ στόματα τῶν ἀρτηριῶν εὐρυνόμενα γίγνεται τὸ πάθος , ἢ κατὰ τὸ συριγγῶδες νεῦρον ἀτμῶδες πνεῦμα γεννῆσαν , ἐκ τῶν προεγνωσμένων φαίνεται · πότερον δ’ αὐτῶν μᾶλλον ἄν τις αἰτιάσαιτο , ζητητέον . ἐμοὶ δὴ δοκεῖ κατ’ ἀμφότερα μὲν γίγνεσθαι , πλεονάκις δὲ τοῖς τῶν ἀρτηριῶν στόμασιν εὐρυνομένοις ἕπεσθαι · ῥᾷον γὰρ εὐρυνθῆναι ταῦτα τοῦ πνεῦμα φυσῶδες ἐν τῷ συριγγώδει νεύρῳ γεννηθῆναι · καί μοι δοκῶ τὴν μὲν κατὰ τὸ νεῦρον διάθεσιν ἅπαξ ἑωρακέναι , τὴν δὲ τῶν ἀρτηριῶν πολλάκις · ἐτεκμηράμην δὲ τοῦτο τοῖς τε προηγησαμένοις συμπτώμασι καὶ τῷ τρόπῳ τῆς θεραπείας . ᾧ μὲν γὰρ οἱ παλμοὶ τοῦ αἰδοίου συνεχεῖς προηγοῦντο , πνεῦμα φυσῶδες ἦν αἴτιον , καὶ πρὸς τοῦτο τὴν θεραπείαν ἅπασαν ἁρμοσάμενος ἰασάμην τὸν ἄνθρωπον · οἷς δὲ τὰ στόματα τῶν ἀρτηριῶν ηὐρύνθη , τοιοῦτον μὲν οὐδὲν προηγεῖτο σύμπτωμα , συμβεβήκει δὲ τῷ μέν τινι πολλῷ χρόνῳ παρὰ τὸ ἔθος ἀφροδισίων ἀπέχεσθαι , τῷ δὲ κακοχύμων ἐδεσμάτων καὶ δριμέων ἐδωδῇ κεχρῆσθαι , τῷ δέ τινι ζώνῃ καθ’ ὁδοιπορίαν δυοῖν μηνῶν , ἀήθει ζώνης ὄντι . τὴν οὖν ἀναστόμωσιν τῶν ἀρτηριῶν ἐτεκμηράμεθα τοῖς μὲν διὰ τὴν ἐκ τῆς κακοχυμίας δριμύτητα γεγονέναι , τοῖς δὲ διὰ πνεύματος φυσώδους γένεσιν ἀτάκτως τε καὶ βιαίως κινουμένου . καὶ γάρ τοι καὶ τὰ φάρμακα τὰ τῶν αἰδοίων ἐντατικὰ , τά τε πινόμενα καὶ τὰ κατὰ τοῦ περιναίου καὶ τῆς ὀσφύος ἐπιβαλλόμενα θερμὰ καὶ πνευματώδη πάντ’ ἐστί · ὥσπερ αὖ τὰ ἐναντία πάντα ἄφυσα καὶ ψύχοντα μᾶλλον ἢ θερμαίνοντα . προσέχειν δὲ χρὴ τῷ λόγῳ μὴ παρατρέχοντα · φάρμακα γὰρ εἶπον , οὐκ ἐδέσματα , διότι τῶν ἐδεσμάτων ἔνια μὲν γεννητικὰ πολλοῦ σπέρματος ὄντα , κατὰ τοῦτο καὶ τὰς εἰς τὴν λαγνείαν ὁρμὰς παροξύνει . ταῦτα μὲν οὖν μαρτυρεῖ τῷ λόγῳ , καθ’ ὃν ἀρτίως ἐλέγετο καὶ τοὺς τῶν ἀφροδισίων ἀποσχομένους ἐνίοτε τοῖς πριαπισμοῖς ἁλίσκεσθαι · συμβαίνει γὰρ τοῦτο τοῖς πολυσπέρμοις τε ἅμα καὶ παρὰ τὸ ἔθος ἀποσχομένοις , ὅτ’ ἄν μὴ διαπονῶσι πλήθει γυμνασίων τὴν περιουσίαν τοῦ αἵματος , καὶ μάλιστα ἐξ αὐτῶν ὅσοι τῆς μὲν τῶν ἀφροδισίων ἐννοίας οὐκ ἀπηλλάγησαν , ὥσπερ οἱ σωφρονικοί τε φύσει καὶ χρόνῳ πλέονι τὴν τοιαύτην ἐγκράτειαν ἀσκήσαντες , εἰς φαντασίαν δ’ αὐτῶν ἀφικνούμενοι , διά τε θεαμάτων ἐξορμᾷν αὐτοὺς δυναμένων καὶ δι’ ἀναμνήσεως αὐτῶν · ἐναντιωτάτη γὰρ ἡ τούτων τῶν ἀνθρώπων διάθεσις ἐν τοῖς αἰδοίοις γίγνεται τῇ τῶν οὐδ’ ὅλως εἰς ἔννοιαν ἀφροδισίων ἐρχομένων . καί τινι φίλῳ προελομένῳ παρὰ τὸ πρόσθεν ἔθος ἀποσχέσθαι τελέως ἀφροδισίων εἰς ὄγκον ἐπεδίδω τὸ αἰδοῖον ἐμφυσώμενον , ὡς ἀναγκασθῆναι ἀνακοινώσασθαί μοι περὶ τοῦ συμπτώματος . ἔφη γὰρ θαυμάζειν , ὅπως τῶδε μὲν τῷ ἀθλητῇ ῥυσσὸν καὶ προσεσταλμένον ἐστὶ τὸ αἰδοῖον ἐκ τῆς εὐταξίας , ἑαυτῷ δ’ ἀφ’ οὗ τοῦτ’ ἐνεστήσατο , τοὐναντίον συμβαίνει . τότε μὲν οὖν αὐτῷ συνεβούλευσα τὸ ἠθροισμένον ἐκκρῖναι σπέρμα , τοῦ λοιποῦ δὲ καὶ θεαμάτων καὶ διηγήσεως καὶ μνήμης ἐπεγείρειν δυναμένης εἰς ἀφροδίσια παντάπασιν εἴργειν ἑαυτόν . ὅσοι δ’ εὐθὺς ἐξ ἀρχῆς ἢ ἀθλοῦντες ἢ φωνασκοῦντες ἄπειροι τῶν ἀφροδισίων διετέλεσαν , εἴρξαντες παντάπασιν ἑαυτοὺς ἁπάσης ἐννοίας τε καὶ φαντασίας τοιαύτης , ἰσχνὰ καὶ ῥυσσὰ τοῖς τῶν γερόντων ὁμοίως αὐτοῖς γίνεται τὰ αἰδοῖα . πρὸς γὰρ τοῖς ἄλλοις κᾀκεῖνο συμβαίνει τοῖς ἐν νέοτητι κατὰ τὸν πρῶτον χρόνον ἀφροδισίοις πολλοῖς χρησαμένοις , εὐρυνομένων τῶν ἐν τούτοις τοῖς τόποις ἀγγείων , εὔρουν τε γίγνεσθαι πρὸς αὐτὸ τὸ αἷμα καὶ τὴν ὀρεκτικὴν δύναμιν τῶν ἀφροδισίων αὐξάνεσθαι , κατὰ τὸν κοινὸν λόγον ἁπασῶν τῶν δυνάμεων , ὃν καὶ Πλάτων ἔγραψε , τὴν μὲν ἡσυχίαν ἐκλύειν λέγων , τὴν δ’ ἐν τοῖς οἰκείοις ἔργοις διατριβὴν αὐξάνειν τὴν ῥώμην . οὕτως μὲν οὖν καὶ οἱ τιτθοὶ ταῖς μὲν μηδέποτε κυησάσαις προσεσταλμένοι διαμένουσι , ταῖς δὲ μετὰ τὸ κυῆσαι θηλαζούσαις παιδία μέγιστοι γίγνονται , καὶ διαμένουσί γε γάλα παρέχοντες , ἄχρις ἂν θηλάζωσιν , παυομέναις δὲ τοῦ θηλάζειν τὰ παιδία καὶ ἡ τοῦ γάλακτος ἐν τοῖς τιτθοῖς γένεσις οὐ μετὰ πολὺ παύεται . ταῦτ’ οὖν ἡμῖν ἅπαντα προδιεσκεμμένοις καὶ πρὸς τὴν θεραπείαν ἀφορμὰς παρέξει , διοριζομένοις τὰς αἰτίας , ὑφ’ ὧν ἑκάστῳ τῶν πασχόντων τὸ πάθος ἐγένετο · νῦν δ’ οὔπω καιρὸς αὐτῶν , ἀλλ’ ἤδη τέλος ἐχούσης τῆς προκειμένης πραγματείας , καταπαύσω τὸν λόγον ἐνταῦθα .
Lemmas: ὥσπερ ὀλίγος ὁ διά ἕδρα ἐκκρίνω σημεῖον ὁ πλήσιος αὐτός εἰμί τόπος πάσχω , ὁ πολύς δέ αὐτός ὁ ἔντερον καί ὁ γαστήρ καί ὁ σπλήν καί ὁ ἧπαρ , οὐ ὀλιγάκις δέ καί ὁ ἐν ὅλος ὁ σῶμα εἰμί χυμός γνώρισμα , κατά ὁ αὐτός τρόπος ὀλίγος ὁ κατά ὁ αἰδοῖον ἐκκρίνω ἴδιος αὐτός πάθος ἐνδείκνυμι , ὁ πολύς δέ κύστις καί νεφρός , ἧπαρ τε καί σπλήν , καί πνεύμων καί θώραξ , καί ὁ ἐν ὅλος ὁ σῶμα διάθεσις ὁ χυμός εἰμί σημεῖον · διορίζω δέ ὁ ἄλλος , ὅς συνεδρεύω λέγω ἕκαστος μόριον πάσχω . ὁ γε μήν αἰδοῖον αὐτός πάσχω γνωρίζω ἐκ ὅδε . ὁ μέν ἕλκωσις αὐτός γνώρισμα σαφής ὁ ὀδύνη κατά αὐτός γίγνομαι , μετά ὁ κατά ὁ οὔρησις ἐκκρίνω τις ὁ συνεδρεύω ὁ ἕλκος . καί διακρίνω γε οὗτος ὁ ἐκ κύστις φέρω ὁ φθάνω αὐτός κατά ὁ πρῶτος ἔξοδος ἐπιφαίνω , ὁ δέ ἐκ ὁ κύστις ἀναμίσγω ὁ οὖρον · ἀλλά καί δάκνω κατά ὁ οὔρησις συνεχής ὁ ἐν ὁ αἰδοῖον ἕλκος , καί μάλα ὅτε ἄν ἀπολύω ἐφελκίς , ἤ ῥύπος , καθαρός γίγνομαι · πολύς δέ μάλα ὁ τε φλεγμονή καί ὁ τοιοῦτος χωρίς σημεῖον διαγιγνώσκω . περί δέ γονόρροια τε καί πριαπισμός διέρχομαι ἐπί πολύς ἀγαθός . ὁ μέν οὖν γονόρροια σπέρμα ἀπόκρισις εἰμί ἀκούσιος , ἔξεστι δέ καί ἀπροαίρετος ὀνομάζω , ὥσπερ καί σαφής , ἀπόκρισις σπέρμα συνεχής γίγνομαι , χωρίς ὁ κατά ὁ αἰδοῖον ἔντασις . ὁ δέ πριαπισμός αὔξησις εἰς μῆκος τε καί κύκλος εἰμί ὅλος ὁ αἰδοῖον , χωρίς ἀφροδίσιος προθυμία , ἤ τις θερμασία ἐπίκτητος , καθά ἔνιοι γίγνομαι καί κοιμάω ὕπτιος · οὕτως γάρ αὐτός ὑποτυπόω τις · ἔνειμι καί σύντομος , αὔξησις μόνιμος ὁ αἰδοῖον , ἤ ἐξοίδησις μόνιμος . ὀνομάζω δέ παρώνυμος ἀπό ὁ Πρίαπος δηλονότι · καί γάρ ἐκεῖνος ὡς φύσις τοιοῦτος ἔχω ὁ αἰδοῖον ὁ ἄνθρωπος πλήσσω τε καί γράφω . ὁ δέ ὁ γονόρροια ὄνομα προφανής εἰμί σύνθετος ἐκ τε ὁ γονή . καί ὁ ῥέω · ὀνομάζω γάρ ὁ σπέρμα καί γονή καί γόνος . ὥσπερ δέ καί ἄλλος πᾶς ὁ ἐκ ὁ σῶμα ἐγώ ἐκκενόω κατά δισσός τρόπος οὗτος πάσχω , ποτέ μέν ἐκ ὁ περιέχω αὐτός σῶμα ἐκκρίνω , ποτέ δέ αὐτόματος ἐκρέω διά ἀρρωστία ὁ αὐτός σῶμα οὐ κατέχω , οὕτως καί ὁ σπέρμα . ὁ μέν γάρ φύσις ἔργον εἰμί ἐπί ὁ τοιοῦτος ἅπας ὥσπερ ὁ ἐκκρίνω ἐπί ὁ προσήκω καιρός , οὕτως καί ὁ κατέχω . ἀλλά ὁ μέν ἐκκρίνω γίγνομαι , ὁ μέν πόρος ὁ ἐκροή ἀνοίγνυμι , ὁ δέ ἄλλος κύτος περιστέλλω τε καί ὠθέω ἐπί ὁ ἀνοίγνυμι πόρος ἅπας ὁ περιέχω ἐν ὁ κοιλότης , ὁ δέ ἴσχω , διαμένω μέν ἐν ὁ κλείω ὁ πόρος , μηδείς δέ εἰς ὁ περιέχω ἐκ ὁ περιέχω ὦσις γίγνομαι , ἀλλά ἐναντίος ἅπας , περιστολή τε καί κράτησις . οὕτως μέν ἐπί ὁ κατά φύσις ἔχω ὁ τε ἔκκρισις καί ὁ κατοχή γίγνομαι ὁ περιέχω ὑγρός ἐν ὁ κοῖλος ὄργανον · ἐπί δέ ὁ παρά φύσις ὁ μέν ἐποχή διά ἀρρωστία ὁ ἐκκριτικός δύναμις , ὁ δέ ἔκκρισις διά ὁ ὁ καθεκτικός ἀσθένεια , ἤ τις διάθεσις ὅμοιος ὁ κατά φύσις ἐκκριτικός κινέω ὁ μόριον , καθά ἐπί αὐτός ὁ σπερματικός ἐν ἐπιληψία τε συμβαίνω καί ὁ ἄλλος σπασμός , ὁπόταν βίαιος γίγνομαι . ὁράω δέ καί κατά ἕτερος μόριον ὁ σπασμός , οἷος χείρ ἤ πούς ἤ δάκτυλος , ἐνίοτε μέν ἅμα ὁ πᾶς σῶμα σπάω γίγνομαι , ἐνίοτε δέ μόνος πάσχω · οὐδείς οὖν εἰμί ἄλογος , ἐν ὁ σπερματικός ἀγγεῖον ποτέ μόνος γίγνομαι τοιοῦτος διάθεσις , ὥσπερ γε καί ὁ ὁ γονόρροια , ἀνάλογος ὅρος ἔκκρισις ἀκούσιος , ὅταν ὁ κατέχω δύναμις αὐτός παραλύω τυγχάνω . γονόρροια μέν οὖν , ὁ σπερματικός ὄργανον εἰμί πάθος , οὐ ὁ αἰδοῖον , ὅς ὁδός χράω πρός ἔκροος ὁ γονή · ὁ πριαπισμός δέ σαφής ὁ αἰδοῖον φαίνω σύμπτωμα , δυνατός δέ εἰμί καί μηδείς αὐτός πάσχω ἴδιος ἐξαιρετός πάθημα , ὁ ἀρτηρία εἰμί μόνος , τοιοῦτος ἴσχω διάθεσις ἐνίοτε παρά φύσις , ὁποῖος αὐτός συμβαίνω , ὅτε ὁ κατά φύσις ἔντασις γίγνομαι ὁ πᾶς αἰδοῖον . ὅτι μέν γάρ ὑπό πνεῦμα ἐξοιδίσκομαι , πρόδηλος εἰμί τεκμαίρομαι ὁ τάχος ὁ ὄγκωσις τε καί συστολή · ὑγρός γάρ οὐδείς οὕτως ταχύς ἐπί ἑκάτερος ὁ μεταβολή οἷος τε εἰμί ποιέω . οὗτος δέ οὕτως ἔχω , καί φαίνω ἐν ὁ ἀνατομή ἀρτηρία μέγας εἰς μικρός μόριον ὁ αἰδοῖον ἐμβάλλω , φαίνω δέ καί ὁ οὐσία ὁ αἰδοῖον τοιοῦτος , ὁποῖος ﻿ οὐδείς ἄλλος μόριον ἔχω , σῶμα γάρ εἰμί νευρώδης ὁ ἰδέα , συριγγώδης ὅλος , χωρίς ὁ καλέω βάλανος , τίς ἄν ἄλλος τις ἐννοέω δύναμαι παρά ὁ πληρόω ἀτμώδης πνεῦμα ἐκ ὁ ἀρτηρία ἐπιρρέω ὁ ἐν ὁ ἔντασις ὄγκος ἴσχω , καί διά οὗτος ὁ βάλανος ἴσος ἀεί ὁ μέγεθος ἔχω , ὅτι ὁ συριγγώδης αὐτός νεῦρον οὐ ἐν-ὑπάρχω ; τίς οὖν αἰτία ὁ κατά ὁ Ἀφροδίσιος ὁρμή ἐντείνω ὁ αἰδοῖον ; ἤ τίς καί κοιμάω , ὅταν ὕπτιος κατάκειμαι θερμαίνω ὁ ὀσφῦς ; εὑρίσκω γάρ αὐτός , ἐλπίς εἰμί καί ὁ ὁ πριαπισμός διάθεσις εὑρίσκω ἐγώ . ὅτι μέν γάρ ἤτοι ἐκ ὁ ἀρτηρία , ἤ ἐκ ὁ συριγγώδης νεῦρον , ὁ ἀρχηγός αἰτία , ἤ καί συναμφότεροι μεταβολή τις ἔχω ἐκ ὁ ἔμπροσθεν κατάστασις , ἀναγκαῖος εἰμί γίγνομαι ὁ πλήρωσις , ἄντικρυς δῆλος · ἐκ ὁπότερος δέ αὐτός μάλα , ἤ εἰ καί ἐκ ἀμφότερος , ἐφεξῆς σκοπέω , ἀρχή ὁ λόγος ὅδε τίθημι . ὁ μόριον ὁ σῶμα ὁ διαπλάσσω τε καί τελειόω φύσις ἐργάζομαι χωρίς διδασκαλία ἐπί ὁ οἰκεῖος ἐνέργεια ἔρχομαι · καί βάσανος γε οὗτος μέγας ποιέω ποτέ τρέφω ἔριφος , ἄνευ ὁ θεάομαι ποτέ ὁ κυέω . αἴξ γάρ ἐγκύμων ἀνατέμνω ἕνεκα ὁ ζητέω θεώρημα ὁ ἀνατομικός ἀνήρ περί ὁ κατά ὁ κυέω οἰκονομία , εὑρίσκω ποτέ γενναῖος ὁ ἔμβρυον , ἀπολύω μέν ὁ μήτρα , ὥσπερ εἴωθα · ἁρπάζω δέ πρίν θεάομαι ὁ κυέω , εἰς οἶκος μέν τις κομίζω κατατίθημι , πολύς μέν ἔχω λεκάνιον , ὁ μέν οἶνος , ὁ δέ ἔλαιον , ὁ δέ μέλι , ὁ δέ γάλα , ἤ ἄλλος τις ὑγρός πλήρης , οὐ ὀλίγος δέ ἄλλος ὁ δημήτριος καρπός , ὥσπερ γε καί ὁ ἀκρόδρυα · θεάομαι δέ ὁ ἔμβρυον ἐκεῖνος πρῶτος μέν βαδίζω ὁ πούς , ὥσπερ ἀκούω ἕνεκα βάδισις ἔχω ὁ σκέλος · δεύτερος δέ ἀποσείω ὁ ἐκ ὁ μήτρα ὑγρότης · καί τρίτος ἐπί οὗτος κνάω εἷς ὁ πούς ὁ πλευρά · εἶτα ὀσμάομαι ὁράω αὐτός ὁ κεῖμαι κατά ὁ οἶκος ἕκαστος · ὡς δέ πᾶς ὀσμάομαι , ὁ γάλα ἀπορροφέω , ἐν ὅς καί ἀνοκεκράγω ἅπας , ἐναργής ὁράω ὅς Ἱπποκράτης φημί · φύσις ζῷον ἀδίδακτος . καί τοίνυν καί ἀνατρέφω ἐκεῖνος ὁ ἐρίφιον , ὁράω τε προσφέρω ὕστερον οὐ ὁ γάλα μόνος , ἀλλά καί ἄλλος τις ὁ κεῖμαι . εἰμί δέ ὁ καιρός , κατά ὅς ἐξαιρέω ὁ μήτηρ ὁ ἔριφος , ἐγγύς ὁ ἠρινός ἰσημερία , μετά δύο που μείς εἰσκομίζω αὐτός μαλακός ἀκρέμων θάμνος τε καί φυτόν , ὅς πάλιν καί αὐτός ὀσμάομαι ἅπας ἔνιοι μέν εὐθύς ἀφίστημι , τις δέ ἀξιόω γεύω , καί γεύω ἐπί ὁ ἐδωδή τρέπω ὁ καί ὁ μέγας αἴξ συνήθης ἔδεσμα . ἀλλά οὗτος μέν ἴσως μικρός , ἐκεῖνος δέ μέγας · ὁ γάρ φύλλον καί ὁ μαλακός ἀκρέμων ἀπεσθίω καταπίνω , εἶτα ὀλίγος ὕστερον ἐπί ὁ μηρυκάζω ἥκω , ὅς πάλιν ὁ θεάομαι πᾶς ἀναβοάω , ἐκπλάσσω ἐπί ὁ φυσικός ὁ ζῷον δύναμις · μέγας μέν γάρ εἰμί καί ὁ πεινέω διά τε ὁ στόμα καί ὁ ὀδούς προσφέρω ὁ ἐδωδή , ἀλλά ὅτι ὁ καταπίνω εἰς ὁ γαστήρ , πρῶτος μέν ἀναφέρω εἰς ὁ στόμα προσήκω , ἔπειτα λεαίνω ἐν αὐτός μασσάομαι ἐν χρόνος πολύς , καί μετά οὗτος καταπίνω μηκέτι εἰς ὁ αὐτός κοιλία , ἀλλά εἰς ἕτερος , ἱκανός ἐγώ φαίνω θαυμάσιος εἰμί . παροράω δέ ὁ πολύς ὁ τοιοῦτος ὁ φύσις ἔργον , μόνος ὁ ξένος θέαμα θαυμάζω . ἐπεί τοι πῶς οὐ θαυμαστός ὁ ὁ μέν ἀνατομικός ὁ ἰατρός ζητέω , ὑπό τίς μέν μῦς ἐκτείνω ὅδε ὁ ἄρθρον , οἷος φέρω ὁ κατά ἰσχίον , ὑπό τίς δέ κάμπτω , τίς δέ εἰμί ὁ ἐπί ἑκάτερος πρός ὁ πλάγιος ἀπάγω αὐτός , καί τίς ὁ περιστρέφω ἑκατέρωσε · ὁ δέ ἐρίφιον ὅς ἄν ἐθέλω κίνησις ἕκαστος διάρθρωσις εὐθύς ἐργάζομαι , καθά γε καί ὁ ἄνθρωπος αὐτός , καίτοι γε ἀγνοέω ὑπό τίς μῦς ἕκαστος γίγνομαι κίνησις ; ἐπί γοῦν ὁ κατά ὁ γλῶσσα κίνησις , ἵνα ὡς ἐν παράδειγμα οὗτος μνημονεύω , πῶς οὐ ἄν τις θαυμάζω ὁ μέν ἀνατομικός διαφωνέω ἀλλήλων εὑρίσκω οὐ μόνος περί ὁ ἀριθμός ὁ μῦς , ἀλλά καί περί ὁ ἐνέργεια αὐτός , ὁ δέ φύσις εὑρίσκω ὁ παιδίον διδάσκω , ὅπως μέν μιμέομαι ὅδε ὁ φωνή , ἤ τις ὁ ἄλλος , ὅπως δέ ὁ γλῶσσα κινέω , καί διά τίς μῦς ἐργάζομαι ὁ αὐτός φωνή ; οὕτως δέ καί περί πᾶς ὁ ἄλλος φωνή τε καί ἀναπνοή , καί συναιρέω φημί ὁ προαιρετικός ἐνέργεια θαυμάζω ἄν τις ὁ ὁ ὄργανον αὐτοδίδακτος . οὐ μικρός οὖν οὐδέ περί οὗτος ὁ ἐνέργεια διαφωνία γίγνομαι ὁ ἀνατομικός ἀνήρ , ὅπως τε γίγνομαι καί διά ὅς τις ὄργανον , ὅμως ἀναπνέω καί φωνέω πᾶς ὁ ζῷον μετά ὁ πρῶτος γένεσις εὐθύς . οὐδείς οὖν θαυμαστός εἰμί καί ὁ γεννητικός μόριον ὁ ἐνέργεια ὅς χάριν ὑπό ὁ φύσις γίγνομαι γιγνώσκω εὐθύς ἐκ ἀρχή , ἐπεί κατά τίς συλλαμβάνω μέν ὁ μήτρα ὁ σπέρμα μύω ἀκριβής ἄχρι ὁ τελειόω ὁ ἔμβρυον , ἀνοίγνυμι δέ ἐπί πολύς , αὐτός τελειόω , ἀνοίγνυμι τε διά αὐτός οὗτος ὁ ἔμβρυον ἐκκρίνω ; καταφρονέω δέ καί οὗτος ὁ συνεχής ὁ θέα , καί παροράω ὁ πολύς , ὡς ὁ μηδείς ἐθίζω θαυμάζω , οὐ ὁ θαυμαστός κατά ἀλήθεια , ἀλλά ὁ σπάνιος αὐτός ὁράω . τίς γάρ ἄν εἰμί ὁ φύσις θαυμάσιος ὁ μείς μέν ὅλος ἐννέα μύω ὁ ὁ μήτρα στόμιον οὕτως ἀκριβής , ὡς μηδέ πυρήν μήλης παραδέχομαι , τελειόω δέ ὁ κυίσκω διάστασις ἴσχω τηλικοῦτος , ὡς ὅλος ὁ ζῷον ἐξέρχομαι διά αὐτός ; οὔκουν ἀπιστέω τις αὐτοδίδακτος εἰμί καί ὁ ὁ αἰδοῖον δύναμις , ὥστε ὁ συριγγώδης ἐκεῖνος ﻿ σῶμα , ὁ νευρώδης ὁ ἰδέα , ὅτε ἄν ἐπί συνουσία ὁρμάω ὁ ζῷον , εὐθύς διίστημι , φυσικός ἔχω ὁ διαστέλλω αὐτός δύναμις , ὥσπερ ὁ καρδία τε καί ἀρτηρία , πλήν ὅτι διά πᾶς ἐκεῖνος μέν κινέω , διότι καί ὁ ἐνέργεια αὐτός ἀεί χρῄζω , οὐ διά πᾶς δέ ὁ συριγγώδης νεῦρον κινέω , ἀλλά ὅταν ὁ χρεία καλέω · διαστέλλω δέ αὐτός , ὁ ἐκ ὁ ἀρτηρία ἕπομαι πνεῦμα , καθά ὁ πνεύμων ὁ θώραξ , ὁ πρός ὁ κενόω ἀκολουθία . δύναμαι δέ ἄν τις ἴσως καί ὁ ἀρτηρία ἀνατίθημι ὁ δύναμις ὁ πληρόω πνεῦμα ὁ συριγγώδης νεῦρον , ὅτε ἄν ὁρμάω ὁ ζῷον ἐπί συνουσία · ἀγαθός δέ πολύς ὁ νεῦρον φημί ὁ ἐνέργεια εἰμί οὗτος , οὐ ὁ ἀρτηρία , εἰ γε ὁ ἐνέργεια ἐκ ὁ ὁ μόριον οἰκεῖος οὐσία , οὐ ἐκ ὁ θέσις εὔλογος εἰμί γίγνομαι , καί ὁ τε καρδία , εἰ καί κατά ἄλλος τις μέρος κεῖμαι , ὁ αὐτός ἐνέργεια ἔχω , ἧπαρ τε καί σπλήν , καί ὁ ἄλλος πᾶς . καί ὁ ἀρτηρία οὖν ἐν ἅπας μόριον ὁ σῶμα εὔλογος εἰμί ὁ αὐτός ἐνέργεια ἔχω , ὥσπερ καί φαίνω · κατά εἷς γε τοι καιρός ὁ κατά ὅλος ὁ ζῷον ἀρτηρία διαστέλλω παραπλήσιος ἀλλήλων · ὥστε οὐ ἔοικα εἰμί , ὁ εἰς ὁ αἰδοῖον ἐμφύω ἀρτηρία ἄλλος τις δύναμις ἐπικτάομαι παρά ὁ ἐν ὅλος ὁ σῶμα προϋπάρχω αὐτός , ἀλλά εὐρύς ἔχω ὁ στόμα ὁ ἄλλος ἀρτηρία εὔλογος , εἰς τάχος ὁ πρός ὁ κενόω ἀκολουθία παρασκευάζω , ἀεί γάρ ὁ φύσις φαίνω ὁ χρήσιμος ἕκαστος ὁ ἐνέργεια πανταχόθεν ἐκπληρόω , δύναμις δέ ἐνέργεια ἐξαιρετός οὐδείς ἴσχω ἕτερος , ὅταν εἰς ὁ αἰδοῖον ἀφικνέομαι · θερμαίνω μέντοι ὁ ὀσφῦς , εὔλογος εἰμί θερμός τε γίγνομαι ὁ ἀρτηρία ἀναστομόω τε μάλα , ὥστε καί κατά οὗτος προχέω πνεῦμα οὐ ὀλίγος οὐσία εἰς ὁ συριγγώδης νεῦρον , ὑπό ὅς κατά ὀλίγος πληρόω ἐντείνω ὁ αἰδοῖον , ὡς ἄν ὅλος ὁ οὐσία αὐτός κατά ὁ συριγγώδης ὑπάρχω νεῦρον . οὗτος ἐγώ γιγνώσκω , ἐπί ὁ ὁ πριαπισμός διάθεσις ἔρχομαι . ὅτι μέν γάρ ἤτοι κατά ὁ στόμα ὁ ἀρτηρία εὐρύνω γίγνομαι ὁ πάθος , ἤ κατά ὁ συριγγώδης νεῦρον ἀτμώδης πνεῦμα γεννάω , ἐκ ὁ προγιγνώσκω φαίνω · πότερος δέ αὐτός μάλα ἄν τις αἰτιάομαι , ζητέω . ἐγώ δή δοκέω κατά ἀμφότερος μέν γίγνομαι , πλεονάκις δέ ὁ ὁ ἀρτηρία στόμα εὐρύνω ἕπομαι · ῥᾴδιος γάρ εὐρύνω οὗτος ὁ πνεῦμα φυσώδης ἐν ὁ συριγγώδης νεῦρον γεννάω · καί ἐγώ δοκέω ὁ μέν κατά ὁ νεῦρον διάθεσις ἅπαξ ὁράω , ὁ δέ ὁ ἀρτηρία πολλάκις · τεκμαίρομαι δέ οὗτος ὁ τε προηγέομαι σύμπτωμα καί ὁ τρόπος ὁ θεραπεία . ὅς μέν γάρ ὁ παλμός ὁ αἰδοῖον συνεχής προηγέομαι , πνεῦμα φυσώδης εἰμί αἴτιος , καί πρός οὗτος ὁ θεραπεία ἅπας ἁρμόζω ἰάομαι ὁ ἄνθρωπος · ὅς δέ ὁ στόμα ὁ ἀρτηρία εὐρύνω , τοιοῦτος μέν οὐδείς προηγέομαι σύμπτωμα , συμβαίνω δέ ὁ μέν τις πολύς χρόνος παρά ὁ ἔθος ἀφροδίσιος ἀπέχω , ὁ δέ κακώχυμος ἔδεσμα καί δριμύς ἐδωδή χράω , ὁ δέ τις ζώνη κατά ὁδοιπορία δύο μείς , ἀήθης ζώνη εἰμί . ὁ οὖν ἀναστόμωσις ὁ ἀρτηρία τεκμαίρομαι ὁ μέν διά ὁ ἐκ ὁ κακοχυμία δριμύτης γίγνομαι , ὁ δέ διά πνεῦμα φυσώδης γένεσις ἄτακτος τε καί βίαιος κινέω . καί γάρ τοι καί ὁ φάρμακον ὁ ὁ αἰδοῖον ἐντατικός , ὁ τε πίνω καί ὁ κατά ὁ περινάϊος καί ὁ ὀσφῦς ἐπιβάλλω θερμός καί πνευματώδης πᾶς εἰμί · ὥσπερ αὖ ὁ ἐναντίος πᾶς ἄφυσος καί ψύχω μάλα ἤ θερμαίνω . προσέχω δέ χρή ὁ λόγος μή παρατρέχω · φάρμακον γάρ λέγω , οὐ ἔδεσμα , διότι ὁ ἔδεσμα ἔνιοι μέν γεννητικός πολύς σπέρμα εἰμί , κατά οὗτος καί ὁ εἰς ὁ λαγνεία ὁρμή παροξύνω . οὗτος μέν οὖν μαρτυρέω ὁ λόγος , κατά ὅς ἄρτιος λέγω καί ὁ ὁ ἀφροδίσιος ἀπέχω ἐνίοτε ὁ πριαπισμός ἁλίσκομαι · συμβαίνω γάρ οὗτος ὁ πολύσπερμος τε ἅμα καί παρά ὁ ἔθος ἀπέχω , ὅτε ἄν μή διαπονέω πλῆθος γυμνάσιον ὁ περιουσία ὁ αἷμα , καί μάλα ἐκ αὐτός ὅσος ὁ μέν ὁ ἀφροδίσιος ἔννοια οὐ ἀπαλλάσσω , ὥσπερ ὁ σωφρονικός τε φύσις καί χρόνος πολύς ὁ τοιοῦτος ἐγκράτεια ἀσκέω , εἰς φαντασία δέ αὐτός ἀφικνέομαι , διά τε θέαμα ἐξορμάω αὐτός δύναμαι καί διά ἀνάμνησις αὐτός · ἐναντίος γάρ ὁ οὗτος ὁ ἄνθρωπος διάθεσις ἐν ὁ αἰδοῖον γίγνομαι ὁ ὁ οὐδέ ὅλος εἰς ἔννοια ἀφροδίσιος ἔρχομαι . καί τις φίλος προαιρέω παρά ὁ πρόσθεν ἔθος ἀπέχω τέλειος ἀφροδίσιος εἰς ὄγκος ἐπιδίδωμι ὁ αἰδοῖον ἐμφυσάω , ὡς ἀναγκάζω ἀνακοινόω ἐγώ περί ὁ σύμπτωμα . φημί γάρ θαυμάζω , ὅπως ὅδε μέν ὁ ἀθλητής ῥυσσός καί προσστέλλω εἰμί ὁ αἰδοῖον ἐκ ὁ εὐταξία , ἑαυτοῦ δέ ἀπό ὅς οὗτος ἐνίστημι , ἐναντίος συμβαίνω . τότε μέν οὖν αὐτός συμβουλεύω ὁ ἀθροίζω ἐκκρίνω σπέρμα , ὁ λοιπός δέ καί θέαμα καί διήγησις καί μνήμη ἐπεγείρω δύναμαι εἰς ἀφροδίσιος παντάπασι ἔργω ἑαυτοῦ . ὅσος δέ εὐθύς ἐκ ἀρχή ἤ ἀθλέω ἤ φωνασκέω ἄπειρος ὁ ἀφροδίσιος διατελέω , ἔργω παντάπασι ἑαυτοῦ ἅπας ἔννοια τε καί φαντασία τοιοῦτος , ἰσχνός καί ῥυσσός ὁ ὁ γέρων ὅμοιος αὐτός γίγνομαι ὁ αἰδοῖον . πρός γάρ ὁ ἄλλος ᾀκεῖνὄν συμβαίνω ὁ ἐν νέοτης κατά ὁ πρῶτος χρόνος ἀφροδίσιος πολύς χράω , εὐρύνω ὁ ἐν οὗτος ὁ τόπος ἀγγεῖον , ἐύρρους τε γίγνομαι πρός αὐτός ὁ αἷμα καί ὁ ὀρεκτικός δύναμις ὁ ἀφροδίσιος αὐξάνω , κατά ὁ κοινός λόγος ἅπας ὁ δύναμις , ὅς καί Πλάτων γράφω , ὁ μέν ἡσυχία ἐκλύω λέγω , ὁ δέ ἐν ὁ οἰκεῖος ἔργον διατριβή αὐξάνω ὁ ῥώμη . οὕτως μέν οὖν καί ὁ τιτθός ὁ μέν μηδέποτε κυέω προσστέλλω διαμένω , ὁ δέ μετά ὁ κυέω θηλάζω παιδίον μέγας γίγνομαι , καί διαμένω γε γάλα παρέχω , ἄχρι ἄν θηλάζω , παύω δέ ὁ θηλάζω ὁ παιδίον καί ὁ ὁ γάλα ἐν ὁ τιτθός γένεσις οὐ μετά πολύς παύω . οὗτος οὖν ἐγώ ἅπας προδιασκέπτομαι καί πρός ὁ θεραπεία ἀφορμή παρέχω , διορίζω ὁ αἰτία , ὑπό ὅς ἕκαστος ὁ πάσχω ὁ πάθος γίγνομαι · νῦν δέ οὔπω καιρός αὐτός , ἀλλά ἤδη τέλος ἔχω ὁ πρόκειμαι πραγματεία , καταπαύω ὁ λόγος ἐνταῦθα .